Forbes Burnham

Linden Forbes Sampson Burnham (Georgetown, 1923ko otsailaren 20a - ibidem, 1985eko abuztuaren 6a) guyanar politikaria izan zen. Guyanako presidentea izan zen 1980tik hil zen arte.

Unibertsitateko ikasketak Londresen egin eta abokatutzan sartu zen, eta 1948an Guyanara itzuli zen. Bi alderdi politiko sortu zituen, Herriaren Kongresu Nazionala eta Herriaren Alderdi Aurrerakoia, Guyanaren bizitza politikoan nagusi izan zirenak.

Forbesek Guyaneko politika zuzendu zuen kolonial garaitik hil zen arte. Guyana Britaniarreko premierra izan zen 1964tik 1966ra, eta urte horretan herrialdearen independentzia aldarrikatzea lortu zuen. 1966tik 1980ra lehen ministro izan zen eta 1980tik hil zen arte herrialdeko presidente. Politika sozialista partikularra egin zuen, atzerritarrenak ziren industriak nazionalizatu zituen, Guyana lerrokatu gabeko herrialdeen mugimenduko kide egin zuen eta barruan bere jarduera autoritarioa izan zen.

Afrozentrismoa, estatu-indarkeria, ustelkeria eta hauteskunde-iruzurra ere izan zituen bere agintaldiaren ezaugarri.

Kategoria:Guyanako presidenteak
Kategoria:Metodistak